Na dnju wotewrjenych pomnikow w Budyšinje wobkedźbowane
Budyšin (ML/SN). Z 20 394 wopytowarjemi w pjatnaće objektach je město Budyšin na wčerawšim dnju wotewrjenych pomnikow pod hesłom „Rjemjesło, technika, industrija“ dotalny rekord docpěło. Najwjace nawala bě na dworje Hrodu, hdźež je 3 500 ludźi składnosć wužiło a za kulisy Dźiwadła na hrodźe NSLDź hladało. Woni dožiwichu tam tež pokazku a wulosowanje zastupnych lisćikow přichodneje němskorěčneje inscenacije Jurja Kochoweje hry „Krajměrjerjo“.
pol_Latn szl_Latn